ddrg/super_eurlex huggingface dataset:
Oficialusis leidinys L 363 , 23/12/1987 p. 0027 - 0027

specialusis leidimas suomių kalba: skyrius 3 tomas 25 p. 0010

specialusis leidimas švedų kalba: skyrius 3 tomas 25 p. 0010



Komisijos reglamentas (EEB) Nr. 3858/87 1987 m. gruodžio 22 d. iš dalies keičiantis Reglamentą (EEB) Nr. 1351/72 dėl apynių augintojų grupių pripažinimo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3800/85 [2], ir ypač į jo 7 straipsnio 5 dalį, kadangi Komisijos reglamentas (EEB) Nr. 1351/72 [3] su paskutiniais pakeitimais, padarytais Reglamentu (EEB) Nr. 1323/86 [4], nustato apynių augintojų grupių ir jų asociacijų pripažinimo sąlygas; kadangi to reglamento 5 straipsnis nustato, kad augintojų grupių asociacija gali prašyti pripažinimo, jei, be kita ko, plotai, jos narių įregistruoti kaip dirbamieji, sudaro ne mažiau kaip 500 hektarų; kadangi ta riba pasirodo esanti per didelė, jei tam tikroje valstybėje narėje bendras apyniais apsodintas plotas yra mažesnis negu 1000 hektarų; kadangi ta nuostata turėtų būti atitinkamai pritaikyta; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1351/72 5 straipsnio 1 dalis papildoma šia pastraipa: "Tačiau, jei valstybėje narėje bendras apyniais apsodintas plotas yra mažesnis negu 1000 hektarų, minimalus reikalaujamas plotas yra 250 hektarų." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. gruodžio 22 d. Komisijos vardu Frans Andriessen Pirmininko pavaduotojas [1] OL L 175, 1971 8 4, p. 1. [2] OL L 367, 1985 12 31, p. 32. [3] OL L 148, 1972 6 30, p. 13. [4] OL L 117, 1986 5 6, p. 12. --------------------------------------------------
Oficialusis leidinys L 032 , 04/02/1988 p. 0010 - 0010

specialusis leidimas suomių kalba: skyrius 3 tomas 26 p. 0027

specialusis leidimas švedų kalba: skyrius 3 tomas 26 p. 0027



Komisijos Reglamentas (EEB) Nr. 321/88 1988 m. vasario 2 d. iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3904/87 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 2498/87 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti paraiškų konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, Reglamentą (EEB) Nr. 2730/81 reikėtų iš dalies pakeisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2730/81 priede pateiktas konkursą skelbiančių organizacijų sąrašas Maltos atžvilgiu pakeičiamas taip: "Importuojanti šalis | Konkursą skelbianti organizacija | Malta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade, Lascaris, La Valletta." | 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. vasario 2 d. Komisijos vardu Frans Andriessen Pirmininko pavaduotojas [1] OL L 148, 1968 6 28, p. 13. [2] OL L 370, 1987 12 30, p. 1. [3] OL L 272, 1981 9 26, p. 25. [4] OL L 232, 1987 8 19, p. 12. --------------------------------------------------
Oficialusis leidinys L 053 , 25/02/1989 p. 0034 - 0034

specialusis leidimas suomių kalba: skyrius 4 tomas 3 p. 0126

specialusis leidimas švedų kalba: skyrius 4 tomas 3 p. 0126



Komisijos Reglamentas (EEB) Nr. 473/89 1989 m. vasario 24 d. iš dalies keičiantis Reglamentą (EEB) Nr. 2807/83, nustatantį išsamias informacijos apie valstybių narių žuvies sugavimus registravimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį Bendrijos žuvų išteklių apsaugos ir valdymo sistemą [1], su daliniais pakeitimais, padarytais Ispanijos ir Portugalijos stojimo aktu, atsižvelgdama į 1987 m. liepos 23 d. Tarybos reglamentą (EEB) Nr. 2241/87, nustatantį tam tikras valstybių narių laivų žvejybos kontrolės priemones [2], su daliniais pakeitimais, padarytais Reglamentu (EEB) Nr. 3483/88 [3], ypač į jo 14 straipsnį, kadangi Komisijos reglamente (EEB) Nr. 2807/83 [4] su daliniais pakeitimais, padarytais Ispanijos ir Portugalijos stojimo aktu, nustatomi nurodymai, kaip naudotis laivo žurnalu, vykdant žvejybos operacijas ir su valstybės narės vėliava plaukiojančių arba joje registruotų žvejybos laivų savininkams pateikiant iškrovimo (perkrovimo) deklaraciją; kadangi reikia aiškiau ir nuosekliau išdėstyti pirmiau nurodyto reglamento IV ir V priedų 4 skyriaus 2 poskyrio 2 punkte nustatytą žurnalo duomenų perdavimo tvarką, kai iškrovimas vyksta ne valstybėje narėje, su kurios vėliava laivas plaukioja; kadangi dėl to Reglamentą (EEB) Nr. 2807/83 reikia iš dalies pakeisti; kadangi šiame reglamente nustatytos priemonės atitinka Žuvininkystės išteklių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2807/83 iš dalies keičiamas taip: 1) IV priedo 4 skyriaus 2 poskyrio 2 punkto pirmasis sakinys keičiamas taip: "Jeigu iškrovimas vyksta kitoje valstybėje narėje, nei su kurios vėliava laivas plaukioja arba kurioje jis yra registruotas, iškrovimo deklaracijos originalas per 48 valandas nuo iškrovimo perduodamas arba išsiunčiamas valstybės narės, kurioje įvyko iškrovimas, institucijoms."; 2) V priedo 4 skyriaus 2 poskyrio 2 punkto pirmasis sakinys keičiamas taip: "Jeigu iškrovimas vyksta kitoje valstybėje narėje, nei su kurios vėliava laivas plaukioja arba kurioje jis yra registruotas, iškrovimo deklaracijos originalas per 48 valandas nuo iškrovimo perduodamas arba išsiunčiamas valstybės narės, kurioje įvyko iškrovimas, institucijoms." 2 straipsnis Šis reglamentas įsigalioja trisdešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. vasario 24 d. Komisijos vardu Manuel Marίn Pirmininko pavaduotojas [1] OL L 24, 1983 1 27, p. 1. [2] OL L 207, 1987 7 29, p. 1. [3] OL L 306, 1988 11 11, p. 2. [4] OL L 276, 1983 10 10, p. 1. --------------------------------------------------
Oficialusis leidinys L 097 , 11/04/1989 p. 0040 - 0040

specialusis leidimas suomių kalba: skyrius 3 tomas 28 p. 0262

specialusis leidimas švedų kalba: skyrius 3 tomas 28 p. 0262



Komisijos reglamentas (EEB) Nr. 921/89 1989 m. balandžio 10 d. iš dalies keičiantis Reglamentą (EEB) Nr. 890/78, nustatantį išsamias apynių sertifikavimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3998/87 [2], ir ypač į jo 2 straipsnio 5 dalį, kadangi pagal Komisijos reglamentą (EEB) Nr. 890/78 [3] su paskutiniais pakeitimais, padarytais Reglamente (EEB) Nr. 3994/88 [4], nustatant apynių lapų, stiebų ir atliekų proporcijas, daroma prielaida, kad apynių atliekų ir lupulino tankiai yra vienodi; kadangi dabar jau galima nustatyti jų tankių santykį; kadangi atitinkamai turėtų būti nustatytas tam tikslui taikomas skaičiavimo metodas; kadangi pagal Reglamento (EEB) Nr. 890/78 7 straipsnį pakuotė, su kuria produktas yra parduodamas, ją užplombavus, turi būti paženklinta, pateikiant nurodytą informaciją; kadangi tam, kad būtų išvengta bet kokio galimo piktnaudžiavimo, turėtų būti numatyta, kad toks ženklinimas būtų ir ant pakuotėje esančių miltelių arba ekstrakto paketų ar dėžučių; kadangi dėl to Reglamentas (EEB) Nr. 890/78 turėtų būti pataisytas; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo dokumentu Reglamentas (EEB) Nr. 890/78 iš dalies keičiamas taip: 1) II priedo C skirsnio 1 dalies 3 pastraipoje tekstas "Atliekų ir lupulino neįmanoma atskirti. Dėl to kiekvieno iš jų procentinis santykis turi būti nustatytas objektyviai įvertinant spalvą, o svoris apskaičiuojamas darant prielaidą, kad jie yra vienodo tankio." keičiamas taip: "Ypač sunku tiksliai atskirti atliekas ir lupuliną. Tačiau tai įmanoma atlikti, naudojant sietelį, kurio akučių dydis – 0,8 mm, kad apytikriai būtų nustatytos santykinės atliekų ir lupulino proporcijos. Įvertinant lupulino dalį, turėtų būti atsižvelgta į tai, kad lupulino tankis yra keturis kartus didesnis už atliekų tankį."; 2) IV priedo d punkte po žodžių "spausdinti ženklai ant uždarytos pakuotės" pridedama: "ir ant kiekvienos plombuotoje pakuotėje esančios miltelių arba ekstrakto paketo ar dėžutės". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1989 m. apynių derliaus. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. balandžio 10 d. Komisijos vardu Ray Mac Sharry Komisijos narys [1] OL L 175, 1971 8 4, p. 1. [2] OL L 377, 1987 12 31, p. 40. [3] OL L 117, 1978 4 29, p. 43. [4] OL L 354, 1988 12 22, p. 24. --------------------------------------------------
Oficialusis leidinys L 390 , 30/12/1989 p. 0001 - 0002

specialusis leidimas suomių kalba: skyrius 7 tomas 3 p. 0194

specialusis leidimas švedų kalba: skyrius 7 tomas 3 p. 0194



Tarybos reglamentas (EEB) Nr. 4058/89 1989 m. gruodžio 21 d. dėl krovinių vežimo keliais tarp valstybių narių kainų nustatymo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi transporto kainų politika yra svarbus bendros transporto politikos, kurią Taryba turi sukurti pagal Sutarties nuostatas, aspektas; kadangi 1983 m. gruodžio 1 d. Tarybos reglamentas (EEB) Nr. 3568/83 dėl krovinių vežimo keliais tarp valstybių narių kainų nustatymo [4] su pakeitimais, padarytais Reglamentu (EEB) Nr. 1991/88 [5], nustoja galioti 1989 m. gruodžio 31 d., ir kadangi jo 20 straipsnyje nustatyta, jog Taryba, remdamasi Komisijos pasiūlymu, turi priimti sprendimą dėl vėlesnių tokio vežimo kainoms taikytinų susitarimų; kadangi laisvas krovinių vežimo keliais kainų nustatymas - tai tarifų sistema, geriausiai tinkanti Tarybos pasirinktam laisvos transporto rinkos kūrimui, vidaus rinkos tikslų ir visoje Bendrijoje vienodai taikomos tarifų sistemos poreikio; kadangi ši tarifų sistema geriausiai tinka šio sektoriaus specifinei situacijai; kadangi turėtų būti įmanoma stebėti krovinių vežimo kainų tendencijas, PRIĖMĖ ŠĮ REGLAMENTĄ: 1 straipnis Šis reglamentas taikomas krovinių vežimui keliais tarp valstybių narių samdos pagrindais arba už atlygį, net jei vykdant vežimo operacijas dalis kelionės trunka: - tranzitu per trečiąją šalį arba - kelių transporto priemone, kurią veža kita transporto priemonė, ir neatliekamas tarpinis krovinių perkrovimas. 2 straipnis Nuo 1990 m. sausio 1 d. 1 straipsnyje minėtų vežimo operacijų kainos nustatomos laisvu krovinių vežimo sutarties šalių susitarimu. 3 straipnis 1. Siekiant įdiegti galutinę krovinių vežimo rinkų stebėjimo sistemą reikalaujama, kad krovinių vežimo įmonės, krovinių ekspedijavimo agentai, krovinių vežimo agentai ir kiti transporto agentai jų valstybės narės prašymu pastarosios valstybės kompetentingoms institucijoms pateiktų visą informaciją apie tarptautinio krovinių vežimo keliais kainas. 2. Informacijai, gautai įgyvendinant šį reglamentą, taikomi profesinės paslapties reikalavimai. 3. Komisijos prašymu valstybės narės pateikia jai bet kokią turimą informaciją. 4 straipnis 1. Reikiamu laiku valstybės narės priima įstatymus ir kitus teisės aktus, būtinus, kad būtų įgyvendintas šis reglamentas, ir apie tai praneša Komisijai. 2. Valstybės narės padeda viena kitai ir Komisijai taikyti šį reglamentą. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. gruodžio 21 d. Tarybos vardu Pirmininkas E. Cresson [1] OL C 152, 1989 6 20, p. 8. [2] OL C 323, 1989 12 27. [3] OL C 329, 1989 12 30. [4] OL L 359, 1983 12 22, p. 1. [5] OL L 176, 1988 7 7, p. 5. --------------------------------------------------
Oficialusis leidinys L 367 , 29/12/1990 p. 0127 - 0127

specialusis leidimas suomių kalba: skyrius 3 tomas 36 p. 0057

specialusis leidimas švedų kalba: skyrius 3 tomas 36 p. 0057



Komisijos reglamentas (EEB) Nr. 3882/90 1990 m. gruodžio 19 d. nustatantis išsamiais ėrienos importo kainų monitoringo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1], ypač į jo 11 straipsnio 5 dalį, 12 straipsnio 5 dalį ir į 28 straipsnį, kadangi laikinai taikant Bendrijos ir tam tikrų trečiųjų šalių sudarytus savanoriško apsiribojimo susitarimus, Tarybos sprendimais 89/572/EEB [2], 89/673/EEB [3], 90/114/EEB [4] ir 90/173/EEB [5] buvo numatyta sukurti kainų monitoringo mechanizmą; kadangi tikslinga vykdyti įvairių importuotų produktų kainų monitoringą; kadangi valstybės narės turėtų nedelsiant Komisijai pranešti apie atliktą kainų monitoringą; kadangi šiame reglamente numatytos priemonės atitinka Avininkystės ir ožkininkystės vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Kiekvieno mėnesio penkioliktą dieną valstybės narės praneša Komisijai apie kiekvienos ES nepriklausančios kilmės šalies "siūlomą franko pasienyje kainą" arba "kainos, draudimo ir frachto (CIF) vertę", importuotų gyvų gyvūnų skaičių ir avienos kiekį, užregistruotą per kalendorinį mėnesį iki šio pranešimo pateikimo dienos ir klasifikuojamą KN koduose 01041090, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290, 02044300. 2. Kiekvieno mėnesio penkioliktą dieną valstybės narės Komisijai taip pat nurodo iš kiekvienos ES nepriklausančios kilmės šalies importuotų gyvų ėriukų kainą ir toliau išvardintų importuotų ėrienos produktų praėjusio kalendorinio mėnesio didmenines kainas, kurias joms turėtų nurodyti prekybininkai ar kiti kompetentingi rinkos stebėtojai, įvertinę jų reikšmę pagal gamybos apimtis bei atsižvelgę į tikslų kainodaros etapą; šviežios arba atšaldytos ėriukų skerdenos ir skerdenų pusės; švieži arba atšaldyti trumpieji priekiniai ėriukų ketvirčiai; šviežios arba atšaldytos ėriukų keteros ir (arba) vidurinės dalys; šviežios arba atšaldytos ėriukų kojos; kiti švieži arba atšaldyti ėrienos gabalai; švieži arba atšaldyti ėrienos gabalai be kaulo; sušaldytos ėriukų skerdenos ir skerdenų pusės; sušaldyti trumpieji ėriukų priekiniai ketvirčiai; sušaldytos ėriukų keteros ir (arba) vidurinės dalys; sušaldytos ėriukų kojos; kiti sušaldyti ėrienos gabalai; sušaldyti ėrienos gabalai be kaulo. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1991 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1990 m. gruodžio 19 d. Komisijos vardu Ray Mac Sharry Komisijos narys [1] OL L 289, 1989 10 7, p. 1. [2] OL L 318, 1989 10 31, p. 13. [3] OL L 396, 1989 12 30, p. 17. [4] OL L 69, 1990 3 16, p. 61. [5] OL L 95, 1990 4 12, p. 1. --------------------------------------------------
Oficialusis leidinys L 249 , 12/09/1990 p. 0005 - 0005

specialusis leidimas suomių kalba: skyrius 3 tomas 33 p. 0216

specialusis leidimas švedų kalba: skyrius 3 tomas 33 p. 0216



Komisijos Reglamentas (EEB) Nr. 2617/90 1990 m. rugsėjo 11 d. iš dalies keičiantis Reglamentą (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3879/89 [2], ypač į jo 7a straipsnio 3 dalį, kadangi Komisijos reglamente (EEB) Nr. 429/90 [3] su paskutiniais pakeitimais, padarytais Reglamentu (EEB) Nr. 1265/90 [4], numatoma suteikti pagalbą koncentruotam sviestui, gautam iš Bendrijos rinkos sviesto arba grietinėlės ir skirtam tiesiogiai vartoti Bendrijoje; kadangi koncentruotas sviestas turi būti sandariose pakuotėse, paženklintose taip, kaip nurodyta to reglamento 10 straipsnio 3 dalyje; kadangi, atsižvelgiant į nacionalines maisto produktų aprašo nuostatas, ant pakuočių nenurodomos visos pardavimo galimybės, todėl tas nuorodas reikėtų papildyti; kadangi Reglamento (EEB) Nr. 429/90 14 straipsnyje yra numatyta, siunčiant supakuotą koncentruotą sviestą į kitą valstybę narę, kur jis patenka į mažmeninę prekybą, padaryti kai kuriuos įrašus T 5 kontrolinėje kopijoje; kadangi, siekiant išvengti painiavos, reikėtų nurodyti, kad šis dokumentas turi būti išduotas ir naudojamas taip, kaip nurodyta Komisijos reglamente (EEB) Nr. 2823/87 [5]; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 429/90 iš dalies keičiamas taip: 1. 10 straipsnio 3 dalies šešta įtrauka keičiama taip: "– "Beurre concentré — Règlement (CEE) no 429/90". arba "beurre concentré pour la cuisine — Règlement (CEE) no 429/90"., arba "beurre concentré pour la cuisine et la pâtisserie — Règlement (CEE) no 429/90"., arba "beurre cuisinier — Règlement (CEE) no 429/90"., arba "beurre de cuisine — Règlement (CEE) no 429/90".". 2. 14 straipsnio įvadinis sakinys pakeičiamas ir išdėstomas taip: "Kai supakuotas koncentruotas sviestas yra siunčiamas į kitą valstybę narę, kur patenka į mažmeninę prekybą, kaip būtinas įrodymas pateikiama T 5 kontrolinė kopija, kuri yra išduota ir naudojama taip, kaip nurodyta Komisijos reglamente (EEB) Nr. 2823/87 [6]. T 5 kontrolinio egzemplioriaus 104 langelyje įrašoma viena iš šių formuluočių:" 2 straipsnis Šis reglamentas įsigalioja jo paskelbimo Europos Bendrijų Oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1990 m. rugsėjo 11 d. Komisijos vardu Ray Mac Sharry Komisijos narys [1] OL L 148, 1968 6 28, p. 13. [2] OL L 378, 1989 12 27, p. 1. [3] OL L 45, 1990 2 21, p. 8. [4] OL L 124, 1990 5 15, p. 34. [5] OL L 270, 1987 9 23, p. 1. [6] OL L 270, 1987 9 23, p. 1. --------------------------------------------------
Oficialusis leidinys L 012 , 17/01/1991 p. 0021 - 0022

specialusis leidimas suomių kalba: skyrius 11 tomas 16 p. 0183

specialusis leidimas švedų kalba: skyrius 11 tomas 16 p. 0183



Komisijos reglamentas (EEB) Nr. 104/91 1991 m. sausio 16 d. dėl tam tikrų alyvuogių importavimo į Bendriją EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EEB) Nr. 3499/90 [2], ypač į jo 5 straipsnio 5 dalį ir 11 straipsnio 8 dalį, kadangi alyvuogių, skirtų aliejaus gamybai, importas iš trečiųjų šalių į Bendriją nuolat didėja; kadangi kyla grėsmė, kad alyvų aliejaus gamybą ir vartojimą skatinanti pagalba gali būti skiriama iš šių alyvuogių spaustam aliejui; kadangi remiantis Bendrijos taisyklėmis ši pagalba taikoma tik aliejui, pagamintam iš Bendrijoje užaugintų alyvuogių; kadangi dėl šios priežasties turi būti imtasi tinkamų veiksmų siekiant užtikrinti, kad ši pagalba nebūtų skiriama aliejui, pagamintam iš alyvuogių, kurios buvo išleistos į laisvą apyvartą Bendrijoje; kadangi reikalavimas pateikti garantiją mažiausiai trukdo prekybai ir dėl to yra pati tinkamiausia priemonė; kadangi šiame reglamente numatytos priemonės atitinka Aliejų ir riebalų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Alyvuogės, klasifikuojamos KN kodais 07099031, 07099039, 07112010 ir 07112090, išskyrus tas, kurios patalpintos laikinuose konteineriuose ir kurių neto svoris neviršija 5 kg, išleidžiamos į laisvą apyvartą Bendrijoje tik pateikus užstatą. Šis užstatas, skaičiuojamas pagal aliejaus kiekį – 22 kg aliejaus iš 100 kg importuotų alyvuogių, yra lygus gamybą skatinančios pagalbos, skiriamos alyvuogių augintojams, kurie per metus pagamina mažiau negu 500 kg, ir vartojimą skatinančios pagalbos, taikomos Bendrijoje, kaip patvirtinta įstatymu 1985 m. gruodžio 31 d., sumai išleidimo į laisvą apyvartą dieną. Užstatas pateikiamas viena Komisijos reglamento (EEB) Nr. 2220/85 [3] 8 straipsnyje nurodytų formų. Įrodymo, nustatyto trečiojoje pastraipoje, pateikimas yra pagrindinis minėto reglamento taikymo reikalavimas. Užstatas grąžinamas pateikus šio reglamento priede pateikto sertifikato originalą per šešis mėnesius nuo užstato pateikimo datos. Užstatas grąžinamas proporcingai tam kiekiui, kuriam jis buvo išduotas patvirtinti, kad: - jis buvo taip apdorotas, kad vėliau negali būti naudojamas aliejaus gamybai, arba - už gautą aliejų negali būti skiriama alyvų aliejaus gamybą ir vartojimą skatinanti pagalba. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1991 m. sausio 16 d. Komisijos vardu Ray Mac Sharry Komisijos narys [1] OL 172, 1966 9 30, p. 3025/66. [2] OL L 338, 1990 12 5, p. 1. [3] OL L 205, 1985 8 3, p. 5. -------------------------------------------------- PRIEDAS +++++ TIFF +++++ --------------------------------------------------
Oficialusis leidinys L 215 , 30/07/1992 p. 0019 - 0019



Tarybos reglamentas (EEB) Nr. 2059/92 1992 m. birželio 30 d. iš dalies keičiantis Reglamentą (EEB) Nr. 845/72, nustatantį specialias šilkverpių auginimą skatinančias priemones EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamento (EEB) Nr. 845/72 [4] 2 straipsnio 1 dalyje, inter alia, nustatyta, kad pagalba šilkverpiams kitais kalendoriniais metais prasidedantiems auginimo metams turi būti nustatoma kasmet iki rugpjūčio 1 d., PRIĖMĖ ŠĮ REGLAMENTĄ: 1 straipsnis Šiuo dokumentu Reglamento (EEB) Nr. 845/72 2 straipsnio 1 dalis pakeičiama taip: "1. Nuo 1972–1973 auginimo metų suteikiama pagalba šilkaverpių auginimui Bendrijoje. Ši visoje Bendrijoje vienodo dydžio pagalba nustatoma kasmet." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. birželio 30 d. Tarybos vardu Pirmininkas Arlindo Marques Cunha [1] OL C 119, 1992 5 11, p. 36. [2] OL C 150, 1992 6 15. [3] OL C 169, 1992 7 6. [4] OL L 100, 1972 4 27, p. 1. Iš dalies pakeista Reglamentu (EEB) Nr. 4005/87 (OL L 377, 1987 12 31, p. 48). --------------------------------------------------